Številka: 478-209/2017

Datum: 27. 11. 2019

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 12. redni seji Mestnega sveta Mestne občine Ptuj

**Predlog Sklepa o izdaji soglasja k Izvensodni poravnavi, s katero se s Surovino d.o.o. rešujejo vsa sporna razmerja zaradi razlastitve**

Oddelek za gospodarske dejavnosti

Nina Majcen Ogrizek, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Andrej Trunk, vodja Oddelka za gospodarske dejavnosti

Nina Majcen Ogrizek, višja svetovalka na Oddelku za gospodarske dejavnosti

Odbor za gospodarstvo, Odbor za okolje in prostor ter gospodarsko infrastrukturo, Odbor za finance

Mestni svet Mestne občine Ptuj sprejme predlog Sklepa o izdaji soglasja k Izvensodni poravnavi, s katero se s Surovino d.o.o. rešujejo vsa sporna razmerja zaradi razlastitve, v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo

Predlog

december 2019

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ decembra 2019, na predlog županje sprejel naslednji

**SKLEP**

**o izdaji soglasja k Izvensodni poravnavi,**

**s katero se s Surovino d.o.o. rešujejo vsa sporna razmerja zaradi razlastitve**

**1.**

Mestni svet Mestne občine Ptuj daje soglasje k Izvensodni poravnavi št. 478-209/2017, s katero se s Surovino d.o.o. rešujejo vsa sporna razmerja zaradi razlastitve nepremičnin katastrska občina 402 Spuhlja parceli 26/1 in 27/1 v skladu z odločbo o razlastitvi, št. 352-15/2009 z dne 19.4.2010, za potrebe izgradnje CERO Gajke.

**2.**

Ta sklep prične veljati z dnem sprejema na Mestnem svetu Mestne občine Ptuj.

Številka: 478-209/2017

Datum:

O b r a z l o ž i t e v :

Mestni svet Mestne občine Ptuj je na svoji 7. seji, dne 26. junija 2019, sprejel Sklep o izdaji soglasja k pričetku aktivnosti za sklenitev Sporazuma o nadomestilu na podlagi pravnomočne odločbe o razlastitvi, št. 352-15/2009 z dne 19.4.2010, s katerim je potrdil, da se pričnejo aktivnosti za sklenitev sporazuma in da se Surovini d.o.o. kot nadomestni nepremičnini ponudita parc. št. 648/1 in 649/1, obe k.o. Rogoznica.

Mestna občina Ptuj tako predlaga, da se z družbo Surovina d.o.o. sklene izvensodna poravnava, s katero se dokončno uredijo medsebojna razmerja med strankama v zvezi s pravnomočno zaključenim razlastitvenim postopkom in z vsemi pravicami in obveznostmi, ki izvirajo iz tega naslova in iz naslova Zakona o urejanju prostora.

V postopku pogajanj je prišlo do dogovora, da se Surovini d.o.o. v zameno ponudi celotni nepremičnini katastrska občina 388 Rogoznica parceli 648/1 in 649/1, skupne površine 15.450 m2, ob upoštevanju ostalih obveznosti obeh strank, kot izhajajo iz predložene vsebine izvensodne poravnave.



Navedeno gradivo je bilo Mestnemu svetu Mestne občine Ptuj predloženo že v mesecu novembru na 11. sejo. Odbor za finance je predlagal županji, da predmetno točko umakne iz dnevnega reda, saj so člani odbora ocenili, da je predloženo gradivo zelo zahtevno in terja od svetnikov več časa za preučitev, od občinske uprave pa se tudi pričakuje, da si vzame več časa ter do naslednje seje še dodatno preuči zadeve. Županja je sledila predlogu Odbora za finance ter predmetno točko umaknila iz predlaganega dnevnega reda 11. seje. Odbor za okolje in prostor ter gospodarsko infrastrukturo in Odbor za gospodarstvo ter Statutarno pravna komisija so se seznanili z nameravanim umikom predmetne točke.

V gradivu, ki je bilo pripravljeno za novembrsko sejo, je bila vrednost nepremičnin katastrska občina 388 Rogoznica parceli 648/1 in 649/1 skladno s pridobljenim cenilnim poročilom z dne 14.5.2019 ovrednotena na 21,00 EUR/m2. V pridobljenem cenilnem poročilu je bilo sicer navedeno, da navedeni nepremičnini ležita v območju kulturne dediščine (ozek pas – cesta, grobovi), ni pa bilo navedeno dejstvo upoštevano pri izračunu vrednosti, saj se je ocenjevalo, glede na grafični prikaz v PISO, da je mogoče umestiti objekt tudi izven arheološkega območja. Glede na ugotovitve ob opravljenem testnem arheološkem izkopu in nadalje pridobljenimi kulturnovarstvenimi pogoji, kulturnovarstvenim soglasjem in predvidenimi stroški arheoloških raziskav, nadzora in testnih izkopavanj, ki jih je potrebno opraviti, je bila naročena novelacije cenitve, ki je pri izračunu vrednosti vsa navedena dejstva upoštevala. Kot izhaja iz novelacije cenitve z dne 27.11.2019 tako vrednost predmetnih nepremičnin znaša 14,00 EUR/m2.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška GAJŠEK,

Nina M. Ogrizek županja Mestne občine Ptuj